માનવમિત્ર, અમદાવાદ : રાજ્યના પોલીસ સ્ટેશનોમાં નોંધાતા ગુનાની તપાસ પૂર્ણ કરી તપાસના પુરાવા સહિતના કેસના કાગળો અને સાક્ષી કોર્ટમાં રજૂ કરવાના હોય છે. જેના આધારે કોર્ટ કાર્યવાહી આગળ વધારી શકે છે. પોલીસ દ્વારા કેસની તપાસ ઝડપથી પૂરી કરી કોર્ટમાં રિપોર્ટ રજૂ કરવાનો હોય છે, પરંતુ રાજ્યના અનેક પોલીસ સ્ટેશનોમાં પેન્ડિંગ કેસોની સંખ્યામાં વધારો થતો જાય છે. જેની ગંભીરતા ધ્યાને આવતાં રાજયના પોલીસ મહાનિર્દેશક શિવાનંદ ઝાએ એક મહત્વનો આદેશ કરી ત્રણ મહિનાથી વધુ સમયથી પેન્ડીંગ કેસોની તપાસ તાત્કાલિક પૂરી કરી તેનો સમગ્ર અહેવાલ તા.૩૧મી ઓકટોબર સુધીમાં પોલીસ વડાની કચેરીમાં મોકલી આપવા ફરમાન કર્યું છે.